জোনাহ হউর-কিং
জোনাহ আন্দ্রে হউর-কিং (ইংরেজিঃ Jonah Hauer-King, জন্মঃ ৩০ মে ১৯৯৫) একজন ইংরেজ অভিনেতা। কেমব্রিজের সেন্ট জনস কলেজে পড়ার সময় তিনি অভিনয় শুরু করেন। ডিজনির মিউজিক্যাল ফিল্ম দ্য লিটল মারমেইডের লাইভ-অ্যাকশন অ্যাডাপ্টেশনে প্রিন্স এরিক চরিত্রে অভিনয় করার জন্য তিনি সবচেয়ে বেশি পরিচিত। কিং টেলিভিশন মিনিসিরিজ হাওয়ার্ডস এন্ড (২০১৭), লিটল উইমেন (২০১৭), এবং ওয়ার্ল্ড অন ফায়ার (২০১৯) এবং দ্য লাস্ট ফটোগ্রাফ (২০১৭) এবং এ ডগস ওয়ে হোম (২০১৯) চলচ্চিত্রগুলিতে উপস্থিত হয়েছেন।